सप्टेंबर २४

ठळक घटना आणि घडामोडी 
 सातवे शतक 
 ६२२ - मोहम्मद पैगंबरने मक्केहून मदिनाची हिजरत पूर्ण केली.
 सतरावे शतक 
 १६६४ - नेदरलँड्सने न्यू ऍम्स्टरडॅम (आत्ताचे न्यू यॉर्क) इंग्लंडच्या हवाली केले.

 एकोणिसावे शतक 
 १८४१ - ब्रुनेईने सारावाक इंग्लंडच्या हवाली केले.
 १८६९ - जे गूल्ड आणि जेम्स फिस्कने संगनमत करून रचलेला सोन्याचा बाजार हस्तगत करण्याचा कट उधळून लावण्यासाठी अमेरिकेच्या राष्ट्राध्यक्ष युलिसिस एस. ग्रँटने सरकारी तिजोरीतून सोने विकण्याचा हुकुम दिला. सोन्याचा भाव कोसळला.
 १८७३ - महात्मा फुले यांनी पुणे येथे  सत्यशोधक समाजाची स्थापना केली.
 १८९० - मोर्मोन चर्चने बहुपत्नीत्त्वाची प्रथा अमान्य केली.

 विसावे शतक 
 १९०३ - एडमंड बार्टनने राजीनामा दिल्यावर आल्फ्रेड डीकिन ऑस्ट्रेलियाच्या पंतप्रधानपदी.
 १९४८ - हॉन्डा मोटर कंपनीची स्थापना.
 १९५० - न्यू इंग्लंड आणि कॅनडात लागलेल्या वणव्यांनी त्या भागातील आकाश झाकोळून टाकले. काही दिवस सूर्यप्रकाश सुद्धा जमीनीवर पोचू शकत नव्हता.
 १९५७ - वर्णभेदाचा पुरस्कार करणाऱ्या जमावाविरुद्ध लिटल रॉक, आर्कान्सा येथे १०१वी एरबॉर्न डिव्हिजन तैनात.
 १९६२ - अमेरिकेचे सर्वोच्च न्यायालयाने मिसिसिपी विद्यापीठाला श्यामवर्णीय विद्यार्थी जेम्स मेरेडिथला दाखल करून घेण्यास फर्मावले.
 १९७३ - गिनी-बिसाऊला पोर्तुगालपासून स्वातंत्र्य.
 १९३२ - पुणे करारावर स्वाक्षऱ्या करण्यात आल्या.
 १९९५ - मृत्युंजय या कादंबरीसाठी शिवाजी सावंत यांना 'भारतीय ज्ञानपीठ' या संस्थेतर्फे 'मूर्तिदेवी पुरस्कार' जाहीर.

 एकविसावे शतक 
 २००५ - हरिकेन रिटा हे चक्रीवादळ अमेरिकेतील टेक्सास राज्याच्या बोमॉँट शहराजवळ समुद्रातून किनाऱ्यावर आले. या वादळाने बोमॉँट शहर व जवळ असलेल्या नैऋत्य लुईझियानामध्ये अतोनात नुकसान केले.
 २००७ - २०-२० विश्व अजिंक्यपद स्पर्धा, २००७ मालिकेतील दक्षिण आफ़्रिकेतील जोहान्सबर्ग येथे झालेला अंतिम सामना महेंद्रसिंह धोणीच्या नेतृ्त्वाखाली भारतीय क्रिकेट संघाने ५ धावांनी जिंकला.
 २०१३ - पाकिस्तानच्या बलूचिस्तान प्रांतात रिश्टर मापनपद्धतीनुसार ७.७ तीव्रतेचा धरणीकंप. ३७०पेक्षा जास्त ठार.
 २०१५ - सौदी अरेबियाच्या मक्का शहरात हज चालू असताना चेंगराचेंगरी होउन ७१७ ठार तर ८००पेक्षा अधिक व्यक्ती जखमी झाल्या.

 जन्म 
 १५ - व्हिटेलियस, रोमन सम्राट.
 १५५१ -  दासोपंत - संत 
 १९१५ - प्रभाकर शंकर मुजुमदार, चित्रपट कलावंत.
 १९२१ -  स.गं. मालशे, लेखक व समीक्षक.

 मृत्यू 
 ३६६- पोप लायबेरियस.
 १९९२ - सर्वमित्र सिकरी, भारतीय सर्वोच्च न्यायालयाचे मुख्य न्यायाधीश.
 १९९८ -  वासुदेव पाळंदे, दिग्दर्शक व संघटक.
 २००२ - श्रीपाद रघुनाथ जोशी, - शब्दकोशकार, अनुवादक.

 प्रतिवार्षिक पालन 
बाह्य दुवे

सप्टेंबर २२ - सप्टेंबर २३ - सप्टेंबर २४ - सप्टेंबर २५ - सप्टेंबर २६ - सप्टेंबर महिना

वर्ग:दिवस
वर्ग:ग्रेगरी दिनदर्शिका
वर्ग:आंतरराष्ट्रीय दिनदर्शिका